**สรุปผลการดำเนินงานโครงการการบริหารจัดการครัวเรือนยากจนแบบบูรณาการ**

**: ชี้เป้าชีวิต จัดทำเข็มทิศชีวิต บริหารจัดการชีวิต และดูแลชีวิต**

**ประจำปี ๒๕๕๘**

**อำเภอวัดโบสถ์ จังหวัดพิษณุโลก**





**สนับสนุนการดำเนินงานโดยสำนักงานพัฒนาชุมชน**

**อำเภอวัดโบสถ์ จังหวัดพิษณุโลก**

**กรมการพัฒนาชุมชน กระทรวงมหาดไทย**

**คำนำ**

กระทรวงมหาดไทย มอบหมายให้กรมการพัฒนาชุมชน เป็นเจ้าภาพหลักในการแก้ไขปัญหาความยากจน ภายใต้โครงสร้างของ ศูนย์อำนวยการขจัดความยากจน และพัฒนาชนบทตามปรัชญาเศรษฐกิจพอเพียง กระทรวงมหาดไทย (ศจพ.มท.) โดยหลักการสำคัญในการแก้ไขปัญหาความยากจน ได้น้อมนำ “ปรัชญาเศรษฐกิจพอเพียง” และ หลักการบริหารจัดการครัวเรือนยากจนแบบบูรณาการ มาเป็นแนวทางการปฏิบัติงานของทุกภาคส่วน เพื่อบูรณาการภารกิจของส่วนราชการ ระบบข้อมูล แผน และงบประมาณ รวมทั้งการมีส่วนร่วมของชุมชนโดยมุ่งเน้นไปที่ครัวเรือนยากจนและหมู่บ้าน/ชุมชนเป้าหมาย

อำเภอวัดโบสถ์ โดยสำนักงานพัฒนาชุมชนอำเภอวัดโบสถ์ ได้ดำเนินงานแก้ไขปัญหาความยากจนแบบบูรณาการ : ชี้เป้าชีวิต จัดทำเข็มทิศชีวิต บริหารจัดการชีวิต และดูแลชีวิต ตามแนวทางของกระทรวงมหาดไทย ซึ่งได้รวบรวมสรุปผลการดำเนินงานเป็นเอกสารฉบับนี้

สำนักงานพัฒนาชุมชนอำเภอวัดโบสถ์

เมษายน 255๙

**สารบัญ**

**เรื่อง**  **หน้า**

คำนำ

สารบัญ

ส่วนที่ ๑ ความเป็นมา แนวทางแก้ไข เป้าหมาย ๑

ส่วนที่ ๒ ขั้นตอนการดำเนินงานแก้ไขปัญหาความยากจน ๓

กระบวนการที่ ๑ ชี้เป้าชีวิต ๓

กระบวนการที่ ๒ จัดทำเข็มทิศชีวิต ๘

กระบวนการที่ ๓ การบริหารจัดการชีวิต ๙

กระบวนการที่ ๔ การดูแลชีวิต ๑๒

๑

**ความเป็นมา แนวทางแก้ไขปัญหาความยากจนเป้าหมาย**

1. **ความเป็นมา**

๑.๑ ประเทศไทย ประสบปัญหาจากความเหลื่อมล้ำของการกระจายรายได้ ที่นับวันจะทำให้เกิดช่องว่างระหว่างคนจนกับคนรวยมากขึ้น การแก้ไขปัญหาความยากจนหรือครัวเรือนยากจน เป็นปัญหาที่มีความสลับซับซ้อนและมีความยากในการดำเนินการ เนื่องจากแต่ละครัวเรือนมีเงื่อนไขหรือสาเหตุของปัญหาหลายประการในเวลาเดียวกัน ไม่สามารถแก้ไขด้วยนโยบายหรือกิจกรรมด้านใดด้านหนึ่งเป็นการเฉพาะ และต้องใช้ระยะเวลาพอสมควรในการแก้ไขปัญหาในการปรับเปลี่ยนหรือปรับปรุงวิถีชีวิตหรือวิธีคิด และเห็นผลสำเร็จเป็นรูปธรรมช้า ที่สำคัญ การแก้ไขปัญหาความยากจนหรือครัวเรือนยากจนต้องแก้ไขกันเป็นรายครัวเรือน

๑.๒ กระทรวงมหาดไทย มีภารกิจที่ได้รับมอบหมายจากรัฐบาลในการแก้ไขปัญหาครัวเรือนยากจน ที่ตรงจุด ตรงประเด็น เป็นรูปธรรม

๑.๓ กรมการพัฒนาชุมชน ได้จัดสรรงบประมาณให้จังหวัดพิษณุโลก ดำเนินการขับเคลื่อนงานนโยบายแก้ไขปัญหาความยากจนปี ๒๕๕๘ และจัดทำโครงการการบริหารจัดการครัวเรือนยากจนแบบบูรณาการ : ชี้เป้าชีวิต จัดทำเข็มทิศชีวิต บริหารจัดการชีวิต และดูแลชีวิต

๑.๔ ปีงบประมาณ ๒๕๕8 อำเภอวัดโบสถ์ จังหวัดพิษณุโลก ได้รับการจัดสรรงบประมาณโครงการ การบริหารจัดการครัวเรือนยากจนแบบบูรณาการ : ชี้เป้าชีวิต จัดทำเข็มทิศชีวิต บริหารจัดการชีวิต และดูแลชีวิต จำนวนเงินทั้งสิ้น 26,4๘2.- บาท (สองหมื่นหกพันสี่ร้อยแปดสิบบาทถ้วน)

๑.๕ ดำเนินการตามโครงการ ฯ กิจกรรมที่ 1 – 2 ตั้งแต่วันที่ ๑ ธันวาคม 255๘ ถึง วันที่ ๑๑ ธันวาคม 2557 งบประมาณ ๑๐,๘๘๐. บาท (หนึ่งหมื่นแปดร้อยแปดสิบบาทถ้วน)

๒

**๒. แนวทางแก้ไขปัญหาความยากจนแบบบูรณาการ**

๒.๑ การใช้ฐานข้อมูลครอบครัวยากจนตกเกณฑ์ จปฐ.ปี ๒๕๕๘ จำนวน ๖ ครัวเรือน เป็นฐานในการแก้ไขปัญหาความยากจนให้หมดสิ้นในปี ๒๕๕๙ ที่แสดงถึงรายละเอียดข้อมูลบุคคล ได้แก่ ชื่อครัวเรือนยากจน สภาพที่อยู่ บ้านเลขที่ หมู่บ้าน ตำบล อำเภอ จังหวัด ข้อมูลรายได้ของครัวเรือนยากจน

๒.๒ การปฏิบัติการแก้จนในระดับพื้นที่ ใช้ทีมปฎิบัติการแก้จน (ระดับตำบล) ทีมละ 5 คน ประกอบด้วย พัฒนากร ปลัดอำเภอ อบต. กศน. ผู้นำ อช.

๒.๓ การบูรณาการแผนการดำเนินงานและงบประมาณดำเนินงาน กลุ่มภารกิจด้านการพัฒนาชุมชนและส่งเสริมการปกครองท้องถิ่น และหน่วยงานภาคีการพัฒนา

๒.๔ กลไกการบริหารจัดการ ใช้กลไก ศูนย์อำนวยการขจัดความยากจนและพัฒนาชนบทตามปรัชญาเศรษฐกิจพอเพียง ทุกระดับ

**๓. เป้าหมายการแก้ไขปัญหาครัวเรือน**

จำนวนครัวเรือนยากจนได้รับการส่งเสริม สนับสนุนให้บริหารจัดการชีวิตตนเองได้อย่างเหมาะสม ดำเนินชีวิตตามแนวปรัชญาของเศรษฐกิจพอเพียง และได้รับการพัฒนาคุณภาพชีวิตให้มีรายได้ผ่านเกณฑ์ จปฐ.

๓

**ขั้นตอนการดำเนินงานแก้ไขปัญหาความยากจนแบบบูรณาการ**

เพื่อให้การดำเนินงานแก้ไขปัญหาความยากจนในระดับพื้นที่ มีประสิทธิภาพและเป็นไปในแนวทางเดียวกัน อำเภอวัดโบสถ์ โดย สำนักงานพัฒนาชุมชนอำเภอวัดโบสถ์ ได้ดำเนินงานแก้ไขปัญหาความยากจนแบบบูรณาการตามขั้นตอน ๔ กระบวนการ ดังนี้

กระบวนการที่ ๑ ชี้เป้าชีวิต

กระบวนการที่ ๒ จัดทำเข็มทิศชีวิต

กระบวนการที่ ๓ บริหารจัดการชีวิต

กระบวนการที่ ๔ ดูแลชีวิต

**กระบวนการที่ ๑ ชี้เป้าชีวิต**

๑. ประชุมเตรียมความพร้อมการดำเนินงานระดับอำเภอ ๆ ละ 20 คน เพื่อสร้างความรู้ ความเข้าใจ ในการดำเนินโครงการบริหารจัดการครัวเรือนยากจนแบบบูรณาการ ในวันที่ ๑ ธันวาคม ๒๕๕๘



๔

**ตัวชี้วัดกิจกรรม**

คณะกรรมการ ศจพ.อ.วัดโบสถ์ จำนวน ๒๐ คน เข้าใจนโยบาย การแก้ไขปัญหาความยากจน และร่วมกันกำหนดแนวทางการบูรณาการโครงการ/กิจกรรม งบประมาณและความช่วยเหลือจากทุกหน่วยงานที่เกี่ยวข้องตามแผนปฏิบัติการ โดยยึดครัวเรือนยากจนเป้าหมายเป็นหลัก

2. สร้างและบูรณาการทีมปฎิบัติการระดับตำบล เพื่อเข้าถึงครัวเรือนยากจน (ทีมเคาะประตู) ในแต่ละตำบล จำนวน ๔ ตำบล ๆ ละ 5 คน (จำนวนตำบลตามข้อมูล จปฐ.ปี ๒๕๕๘

ที่มีครัวเรือนยากจนตกเกณฑ์ จปฐ.) ได้แก่ ตำบลท่างาม ตำบลบ้านยาง ตำบลหินลาด และตำบลคันโช้ง ทีมปฏิบัติการระดับตำบล ประกอบด้วย พัฒนากร ปลัดอบต. ครู กศน. ผู้นำ อช.

2.๑ จัดประชุมชี้แจงสร้างความเข้าใจในทีมปฏิบัติการร่วมกัน ๑ วัน

2.๒ มอบภารกิจนัดหมายกำหนดการในการจัดเวทีชุมชนตรวจสอบข้อมูล

 ๕

**ตัวชี้วัดกิจกรรม**

ทีมปฏิบัติการตำบล จำนวน๔ตำบลๆ ละ ๕ คน เข้าใจนโยบายการแก้ไขปัญหาความยากจน แนวทางการตรวจสอบข้อมูล/ค้นหาครัวเรือนยากจนเป้าหมายเบื้องต้นจากข้อมูล จปฐ. และข้อมูลจากเวทีประชาคมตำบล แนวทางการจัดเวทีประชาคมเพื่อตรวจสอบและจำแนกครัวเรือนยากจน และแนวทาง ปฏิบัติการเคาะประตูบ้านตามแนวทางปฏิบัติการ ๔ ท (ทัศนะ ทักษะ ทรัพยากร และทางออก)

3. จัดเวทีเพื่อตรวจสอบข้อมูลและจำแนกครัวเรือนยากจนเป้าหมาย (ดำเนินการระดับหมู่บ้าน)

รวม ๔ ตำบล

3.๑ ให้ดำเนินการตรวจสอบข้อมูล ๔ ตำบล ๕ หมู่บ้าน ๖ ครัวเรือน

3.๒ มอบหมายให้ทีมปฏิบัติการตำบลแต่ละคนรับผิดชอบครัวเรือนเป้าหมายและไปพบปะเยี่ยมเยียนครัวเรือนยากจนที่รับผิดชอบเพื่อวิเคราะห์สาเหตุและเงื่อนไขความยากจนรายครัวเรือน

4. ชุดทีมปฏิบัติการตำบลแต่ละคน พบปะเยี่ยมเยียนครัวเรือนยากจนที่ตนเองรับผิดชอบ

4.๑ สร้างความตระหนักและยอมรับสาเหตุของปัญหาความยากจนของกลุ่ม

4.๒ บันทึกข้อมูลของครัวเรือนยากจนเป้าหมายที่ไปพบปะลงในสมุดบันทึกการแก้ไขปัญหาความยากจนรายครัวเรือน (Family Folder)

4.๓ จำแนกกลุ่มเป้าหมายตามศักยภาพ

๖

5. ชุดทีมปฏิบัติการตำบล รายงานผลการพบปะเยี่ยมเยียนครัวเรือนยากจนให้อำเภอทราบ

5.๑ อำเภอสรุปผลวิเคราะห์ข้อมูลครัวเรือนยากจนเป้าหมาย จำนวน ๖ ครัวเรือน แยกได้

 ๑ กลุ่ม คือ กลุ่มที่ควรสงเคราะห์ จำนวน ๖ ครัวเรือน

**นายรอด แพ่งอ่ำ หมู่ ๑ บ้านนาขาม ต.บ้านยาง**





**นางมลัย ขุนจาน**

**หมู่ ๑ บ้านสวนป่าน ต.ท่างาม**

**นางฮอม หาโยธา**

**หมู่ ๘ บ้านท่าขอนเบน ต.บ้านยาง**

๗



**นายลอย สีเขื่อนแก้ว**

**หมู่ ๑๐ บ้านโป่งแค ต.คันโช้ง**

**นายสาวพวงเงิน คงหินลาด**

**หมู่ ๘ บ้านท่าขอนเบน ต.บ้านยาง**

**กลุ่มที่ควรสงเคราะห์ จำนวน ๖ ครัวเรือน**

|  |  |
| --- | --- |
| **จุดเด่นหรือศักยภาพของครัวเรือนยากจนเป้าหมาย** |  |
| 1. ประหยัด อดออม ดำเนินชีวิตเศรษฐกิจพอเพียง |  |
| 1. เข้าถึงแหล่งทุนในชุมชน |  |
| 1. มีทักษะฝีมือแรงงาน |  |

**จุดอ่อนหรือข้อด้อยของครัวเรือนยากจนเป้าหมาย**

* 1. เป็นผู้สูงอายุ
  2. พิการ
  3. สุขภาพไม่แข็งแรง

**๘**

**กระบวนการที่ ๒ จัดทำเข็มทิศชีวิต/แผนที่ชีวิต**

๑. ทีมปฏิบัติการตำบลร่วมกับครัวเรือนจัดทำแผนชีวิต

- กำหนดเป้าหมายการปฏิบัติการของครัวเรือนยากจน นำไปสู่ ๓ พ คือ

๑) มีวิถีชีวิตเศรษฐกิจพอเพียง

๒) มีความสุขพอเพียง

๓) ครอบครัวอบอุ่นพอเพียง

การติดตามและประเมินผล

1. ชุดทีมปฏิบัติการตำบล ดำเนินการติดตามและประเมินผลการยกระดับรายได้ครัวเรือนยากจนเป้าหมาย
2. รายงานผลความก้าวหน้าในการยกระดับรายได้ครัวเรือนยากจนเป้าหมายให้อำเภอทราบ

อำเภอฯ รวบรวมผลความก้าวหน้า และรายงานให้จังหวัดทราบ

**ตัวชี้วัดกิจกรรม**

๑. ร้อยละ ๑๐๐ ของครัวเรือนยากจนเป้าหมาย มีการจัดทำสมุดบันทึกการแก้ไขปัญหาความยากจนรายครัวเรือน (Family Folder)(จำนวน ๖ ครัวเรือน)

๒. ทีมปฏิบัติการตำบลกับครัวเรือนยากจนสามารถสร้างข้อตกลงในข้อผูกพันต่อเข็มทิศชีวิตที่จะเกิดขึ้น(จำนวน ๖ ครัวเรือน)

๙

**กระบวนงานที่ ๓ บริหารจัดการชีวิต**

**กิจกรรมการจัดเวทีบูรณาการโครงการ/กิจกรรมตามแผนชีวิต**

**วัตถุประสงค์**

๑. เพื่อให้ทีมปฏิบัติการตำบลภาคีการพัฒนาทุกภาคส่วนร่วมกันผลักดันแผนงาน/โครงการตามเข็มทิศชีวิตของครัวเรือนยากจนบรรจุในแผนให้ความช่วยเหลือของหน่วยงาน และร่วมกันผลักดัน ขับเคลื่อนกิจกรรมให้บรรลุผลตามโครงการ

๒. เพื่อบูรณาการการการขับเคลื่อนแก้ไขปัญหาความยากจนร่วมกันจากทุกภาคส่วน

**กลุ่มเป้าหมาย** คณะกรรมการ ศจพ.อ. และผู้ที่เกี่ยวข้อง

**วัน/เดือน/ปี สถานที่ดำเนินการ** ๓๐ ธันวาคม 255๘ ณ ห้องประชุมเทศบาลตำบลวัดโบสถ์

**วิธีการ/ขั้นตอนการดำเนินงาน**

๑.อำเภอจัดประชุมทีมปฏิบัติการตำบล ครัวเรือนยากจนเป้าหมายที่สามารถพัฒนาได้ และภาคีพัฒนาทุกภาคส่วนที่เกี่ยวข้อง เพื่อนำแผนงาน/โครงการตามเข็มทิศชีวิตของครัวเรือนยากจนเป้าหมายที่จัดทำเอาไว้ (ที่ยังไม่ได้รับการสนับสนุน) มาร่วมกันพิจารณาเพื่อหาทางให้การสนับสนุน และบรรจุในแผนให้ความช่วยเหลือของหน่วยงาน

๒. ทีมปฏิบัติการตำบล ครัวเรือนยากจนเป้าหมาย และภาคีการพัฒนาทุกภาคส่วนร่วมกันผลักดัน ขับเคลื่อนกิจกรรมตามแผนที่ชีวิตหรือเข็มทิศชีวิตของครัวเรือนยากจนเป้าหมาย

๓. ส่งเสริมให้ชุมชน กลุ่ม/องค์กรการเงินในชุมชนที่ครัวเรือนยากจนเป้าหมายอาศัยอยู่

ให้การสนับสนุน ช่วยเหลือเกื้อกูลครัวเรือนยากจนทั้งกลุ่มที่สามารถพัฒนาได้ และกลุ่มที่ต้องให้การสงเคราะห์

**ตัวชี้วัดกิจกรรม**โครงการตามเข็มทิศชีวิตของครัวเรือนยากจน ได้รับการบรรจุในแผนให้ความช่วยเหลือของหน่วยงาน ชุมชน กลุ่ม/องค์กรการเงินในชุมชน

๑๐

**กิจกรรมการจัดคลินิกแก้จน**

**วัตถุประสงค์** ๑. เพื่อจัดคลินิกให้คำปรึกษาอาชีพทางเลือกและแนวทางการดำเนินชีวิตตามแนวปรัชญาเศรษฐกิจพอเพียง สำหรับครัวเรือนยากจนเป้าหมาย

๒. เพื่อสนับสนุนครัวเรือนยากจนเป้าหมายให้สามารถดำเนินกิจกรรมตามเข็มทิศชีวิตและสามารถยกระดับรายได้ผ่านเกณฑ์ จปฐ. ที่ ๓๐,๐๐๐ บาท/คน/ปี ได้

**กลุ่มเป้าหมาย** จำนวนครัวเรือนยากจนเป้าหมาย จำนวน ๖ ครัวเรือน

**วัน/เดือน/ปี สถานที่ดำเนินการ** ๒๓ ธันวาคม ๒๕๕๘ ณ ศูนย์เรียนรู้นวัตกรรมเศรษฐกิจพอเพียงตำบล

บ้านยาง ม.๔ ต.บ้านยาง

**วิธีการ/ขั้นตอนการดำเนินงาน**

อำเภอจัดคลินิกแก้จน เพื่อให้คำแนะนำ สาธิตอาชีพและแนวทางการดำเนินชีวิตตามปรัชญาเศรษฐกิจพอเพียงแก่ครัวเรือนยากจนเป้าหมาย โดยการเชิญวิทยากร หรือผู้ทำอาชีพที่ประสบผลสำเร็จ หรือประสานความร่วมมือกับภาคีการพัฒนา เพื่อให้คำแนะนำอาชีพตามเข็มทิศชีวิตของครัวเรือนยากจนเป้าหมาย

**งบประมาณในการซื้อวัสดุอุปกรณ์ในการจัดคลินิก** ๑๑,๓๐๐ **บาท**

**กิจกรรมสาธิตอาชีพ**

กิจกรรมสาธิตอาชีพ จำนวน ๓ กิจกรรม ได้แก่ ๑) การทำแป้งข้าวหมาก ๒) การทำน้ำยาเอนกประสงค์ ๓) ส่งเสริมการปลูกพืชผักสวนครัว





**การทำแป้งข้าวหมาก**

๑๑



**การทำน้ำยาเอนกประสงค์**



**ส่งเสริมการปลูกพืชผักสวนครัว**

**ส่งเสริมการปลูกผักสวนครัว**

**ตัวชี้วัดกิจกรรม** ร้อยละ ๘๐ ของครัวเรือนยากจนที่สามารถพัฒนาได้ เกิดแนวทางในการประกอบอาชีพ

ตามเข็มทิศชีวิต

๑๒

**กระบวนงานที่ ๔ ดูแลชีวิต**


**กิจกรรม :ทีมปฏิบัติการตำบลติดตามดูแลความก้าวหน้าการพัฒนาชีวิตของครัวเรือนยากจนเป้าหมาย**

**วัตถุประสงค์**  
 ๑. เพื่อให้ทีมปฏิบัติการตำบลติดตามดูแลความก้าวหน้าการพัฒนาคุณภาพชีวิตของครัวเรือนยากจน และร่วมกับครัวเรือนยากจนเป้าหมาย ปรับปรุงแผนที่ชีวิต หรือแผนพัฒนาครัวเรือน ให้มีความเหมาะสมกับสภาพความเป็นจริง  
 ๒. เพื่อให้ทีมปฏิบัติการระดับตำบล ติดตามสนับสนุนการบันทึกข้อมูลการบริหารจัดการชีวิต ของครัวเรือนเป้าหมายยากจนใน Family Folder ให้เป็นปัจจุบัน

**วิธีการ/ขั้นตอนการดำเนินงาน**

๑. ทีมปฏิบัติการตำบลร่วมกับครัวเรือนยากจนเป้าหมาย ปรุงปรุงเข็มทิศชีวิต แผนที่ชีวิต หรือแผนพัฒนาครัวเรือน ให้มีความเหมาะสมกับสภาพความเป็นจริง   
 ๒. ทีมปฏิบัติการตำบล ติดตาม สนับสนุน และให้กำลังใจแก่ครัวเรือนยากจนเป้าหมาย ในการบริหารจัดการชีวิตตามเข็มทิศชีวิตของครัวเรือนยากจนเป้าหมาย อย่างสม่ำเสมอ

**ตัวชี้วัดกิจกรรม** ร้อยละ ๑๐๐ ของทีมปฏิบัติการตำบล ได้ออกติดตามดูแลความก้าวหน้าการพัฒนาคุณภาพชีวิตของครัวเรือนยากจน และร่วมกับครัวเรือนยากจนเป้าหมาย ปรับปรุงแผนที่ชีวิต หรือแผนพัฒนาครัวเรือนเป็นรายหมู่บ้านๆ ละ ๒ ครั้ง

****